5 อันดับหนังทำเงินของฮอลลิวูด ประจำช่วงสุดสัปดาห์ที่ 17 พฤษภาคม 2553
How to Train Your Dragon ออกบินพ่นไฟมาได้สองเดือน สุดสัปดาห์นี้ลดระดับลงมาอยู่ที่ 5 แต่ก็โฉบรายได้ในอเมริกาไปแล้วเกือบ 208 ล้านดอลล่าร์
อันดับ 4 เป็นหนังใหม่หนึ่งในสามเรื่องที่เพิ่งเข้าฉาย Just Wright หนังแนวกีฬา ปนรัก แกมตลก เรื่องของนักกายภาพบำบัดหญิงที่บำบัดรักษานักบาสเกตบอลมืออาชีพ และเกิดหลงรักแต่ก็ต้องตัดสินใจระหว่างวิชาชีพ ความรัก หรือเพื่อนสนิท ส่วน Letter to Juliet หนังแนวรักอีกเรื่องหนึ่ง เกี่ยวกับสาวน้อยอเมริกันที่ช่วยตามหาคนรักเก่าของหญิงชราชื่อจูเลียตในอิตาลีจนตัวเองได้พบรักเช่นกัน ออกตามหาความรักในสัปดาห์แรกพบตัวเองอยู่ที่อันดับ 3 และ Ridley Scott ผู้กำกับจากภาพยนต์ The Gladiator นำ Russell Crowe กลับมาเล่นในเรื่อง Robin Hood ที่อ้างว่าเป็นประวัติความเป็นมาของโรบิน ฮู๊ด จอมโจรที่ปล้นคนรวยมาแจกคนจนในป่าเชอร์วู๊ด หนังเรื่องนี้เพิ่งเข้ามาเสนอตัว และลูกศรวิ่งเสียบเป้าตรงตำแหน่งที่ 2 สำหรับ Iron Man 2 ในสุดสัปดาห์ที่สองนี้ยังคงหลบซ่อนตัว ในที่มั่นหลังเสื้อชุดเหล็กได้อย่างปลอดภัย ยืนหยัดครองแชมป์ภาพยนต์ทำเงินสูงสุด อีกหนึ่งสัปดาห์ พร้อมรายได้อีก 53 ล้านดอลล่าร์